
Tavana Otavan omavalvonnan seurantaraportti 1.1.2026-30.4.2026

Johdanto
Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.1.2026-30.4.2026.
	
1. Asiakaskokemus ja osallisuus
Kevään 2025 asiakastyytyväisyyskyselyssä nousi esiin asiakkaiden kokemus saamastaan hyvästä palvelusta. Otava koettiin turvalliseksi paikaksi asua, missä on mukava henki sekä ilmapiiri ja henkilökunta on hyvin tavoitettavissa. Asiakkailla on myös positiivinen kokemus ryhmätoiminnasta, lääkehoidon järjestymisestä ja mahdollisuudesta osallistua ruokailuihin oman valinnan mukaan.
Otavassa järjestetään säännöllisesti asukaskokouksia, mihin kaikilla asiakkailla on mahdollisuus osallistua. Asukaskokouksissa asiakkaat pääsevät osallistumaan toiminnan suunnitteluun ja tuomaan esille omia toiveita. Otavassa on käytössä palaute- ja idealaatikko, mihin palautteita ja ideoita voi jättää myös nimettömänä.
 
2. Toiminnan laadun arviointi
Otavassa poikkeamien raportointi on tullut osaksi arjen perustyötä ja ohjaajat ovat hyvin omaksuneet tavan tehdä poikkeamailmoitukset ajantasaisesti. Poikkeamiin pyritään löytämään ratkaisut yhdessä. Hankintasopimuksen mukaisesti raportoimme haitta- ja vaaratapahtumat tilaajalle kaksi kertaa vuodessa. Otavan poikkeamat liittyvät suurelta osin asiakkaista johtuviin lääkepoikkeamiin. Lääkehoitoa toteutetaan lääkehoitosuunnitelman mukaisesti. Ja asiakkaiden saamaa palvelua toteutamme voimassa olevan hankintasopimuksen mukaisesti.

3. Henkilöstötilanne
Otavassa vakituinen henkilökunta on pysynyt samana pidemmän aikaa. Pysyvä henkilökunta lisää asiakkaiden turvallisuuden tunnetta ja palveluiden jatkuvuutta. Olemme onnistuneet myös pidempi- ja lyhytaikaisten sijaisten rekrytoinnissa. Osa-aikaisten työntekijöiden vaihtuvalla työpanoksella pystymme vastaamaan vaihtuvaan mitoitukseen.

4. Onnistumiset
Olemme onnistuneet asiakkaiden sitouttamisessa asumispalveluihin ammattitaitoisella työskentelyllä ja luomalla asiakkaille kokemuksen turvallisesta asumisesta. Asiakkaat saavat tarvitsemansa tuen ja Otavassa pystymme vastaamaan asiakkaiden yksilölliseen tuen tarpeeseen. Henkilökunta on sitoutunut hankintasopimuksen mukaisen palvelun tuottamiseen ja työnantajan asettamiin raameihin.

5. Kehittämissuunnitelmat
[bookmark: _GoBack]Kulttuuritoimintaan osallistuminen on osa hankintasopimusta. Laadukkaaseen kirjaamiseen panostamme erityisesti kotikäynneillä osallistaen asiakkaat siihen mukaan. Laadukkaalla symboli -kirjaamisella valmistaudumme myös tulevaan KantaPalveluun siirtymiseen. Henkilöstö on omaksunut hyvin symboli -kirjauksen. Henkilöstö panostaa omavalvonnan kehittämiseen osaksi päivittäistä työskentelytä ja tämä on osa laadukasta asiaskastyöstö päivittäisissä kohtaamisissa. Yhdessä henkilökunnan kanssa olemme sopineet panostavamme keskinäisen vuorovaikutuksen ja työilmapiirin parantamiseen.

